Source: https://podpora.financnasprava.sk/275188-Sadzba-dane-z-pr%C3%ADjmov-za-rok-2020
Timestamp: 2020-02-22 07:29:04+00:00

Document:
Sadzba dane z príjmov za rok 2020
Úvod > Daň z príjmov > Daň z príjmov fyzickej osoby > Sadzba dane > Sadzba dane z príjmov za rok 2020
Sadzba dane z príjmov pre fyzickú osobu za zdaňovacie obdobie 2020 je:
zo základu dane zisteného podľa § 4 ods. 1 písm. a) zákona o dani z príjmov, t. j. zo súčtu čiastkového základu dane z príjmov zo závislej činnosti (podľa § 5), ktorý sa zníži o nezdaniteľné časti základu dane alebo ich časť (§ 11) a čiastkových základov dane z príjmov z prenájmu nehnuteľností (§ 6 ods. 3), z príjmov z použitia umeleckého diela a použitia umeleckého výkonu (§ 6 ods. 4) a z ostatných príjmov (§ 8)
- 19 % z tej časti základu dane, ktorá nepresiahne sumu 37 163,36 eura (čo predstavuje 176,8 - násobok sumy platného životného minima vrátane)
- 25 % z tej časti základu dane, ktorá presiahne sumu 37 163,36 eura (čo predstavuje 176,8 - násobok sumy platného životného minima vrátane).
15 % zo základu dane zisteného podľa § 4 ods. 1 písm. b) zákona o dani z príjmov, t. j. z čiastkového základu dane z príjmov z podnikania a z inej samostatnej zárobkovej činnosti (§ 6 ods. 1 a 2) zníženého o nezdaniteľné časti základu dane alebo ich časť (§ 11) a o daňovú stratu pre daňovníka, ktorý dosiahol za zdaňovacie obdobie príjmy (výnosy) z podnikania alebo z inej samostatnej zárobkovej činnosti (podľa § 6 ods. 1 a 2) neprevyšujúce sumu 100 000 eur,
zo základu dane zisteného podľa § 4 ods. 1 písm. b) zákona o dani z príjmov, t. j. z čiastkového základu dane z príjmov z podnikania a z inej samostatnej zárobkovej činnosti (§ 6 ods. 1 a 2) zníženého o nezdaniteľné časti základu dane alebo ich časť (§ 11) a daňovú stratu pre daňovníka, ktorý dosiahol za zdaňovacie obdobie príjmy (výnosy) z podnikania alebo z inej samostatnej zárobkovej činnosti (podľa § 6 ods. 1 a 2) prevyšujúce sumu 100 000 eur
19 % z osobitného základu dane zisteného z príjmov z kapitálového majetku (§ 7),
7 % z osobitného základu dane zisteného podľa § 51e ods. 3 písm. a) zákona o dani z príjmov
35 % z osobitného základu dane zisteného podľa § 51e ods. 3 písm. b) zákona o dani z príjmov
Ak má daňovník súčet čiastkových základov dane z príjmov zo závislej činnosti (§ 5) a z príjmov z podnikania a z inej samostatnej zárobkovej činnosti (§ 6 ods. 1 a 2), zníži si najskôr čiastkový základ dane z príjmov podľa § 5 o nezdaniteľné časti základu dane uvedené v § 11. Čiastkový základ dane z príjmov podľa § 6 ods. 1 a 2 si zníži len o nezdaniteľné časti základu dane podľa § 11 prevyšujúce čiastkový základ dane z príjmov podľa § 5.
Otázka č. 1 – Výpočet dane z príjmov fyzickej osoby, ktorej príjmy z podnikania nepresiahnu 100 tis. eur
Daňovník vykáže v daňovom priznaní k dani z príjmov za rok 2020 základ dane z príjmov z podnikania znížený o nezdaniteľné časti základu dane a o daňovú stratu vo výške 10 590 eur. Príjem z podnikania za rok 2020 nepresiahne sumu 100 000 tis. Akú sadzbu dane použije na výpočet daňovej povinnosti?
Nakoľko príjmy z podnikania daňovníka nepresiahli sumu 100 tis. eur, na výpočet daňovej povinnosti použije daňovník sadzbu dane 15 %.
Otázka č. 2 – Výpočet dane z príjmov fyzickej osoby, ktorej príjmy z podnikania nepresiahnu 100 tis. eur
Daňovník vykáže v daňovom priznaní k dani z príjmov za rok 2020 základ dane znížený o nezdaniteľné časti základu dane a o daňovú stratu vo výške 38 000 tis. Príjem z podnikania za rok 2020 nepresiahne 100 000 eur. Akú sadzbu dane použije na výpočet daňovej povinnosti?
Otázka č. 3 – Výpočet dane z príjmov fyzickej osoby, ktorej príjmy z podnikania presiahnu 100 tis. eur
Daňovník vykáže v daňovom priznaní k dani z príjmov za rok 2020 základ dane z príjmov z podnikania znížený o nezdaniteľné časti základu dane a o daňovú stratu vo výške 20 590 eur. Príjem z podnikania za rok 2020 presiahne u daňovníka sumu 100 000 tis. Akú sadzbu dane použije na výpočet daňovej povinnosti?
Nakoľko príjmy z podnikania daňovníka presiahli v roku 2020 sumu 100 tis. eur a základ dane nepresiahol sumu 37 163,36 eura, na výpočet daňovej povinnosti použije daňovník sadzbu dane 19 %.
Otázka č. 4 – Výpočet dane z príjmov fyzickej osoby, ktorej príjmy z podnikania presiahnu 100 tis. eur
Daňovník vykáže v daňovom priznaní k dani z príjmov za rok 2020 základ dane z príjmov z podnikania znížený o nezdaniteľné časti základu dane a o daňovú stratu vo výške 62 000 eur. Príjem z podnikania za rok 2020 presiahne u daňovníka 100 000 eur. Akú sadzbu dane použije na výpočet daňovej povinnosti?
Nakoľko príjmy z podnikania daňovníka presiahli sumu 100 tis. eur, na výpočet daňovej povinnosti nemôže použiť sadzbu dane 15 %.
Daňovník vypočíta zo základu dane 37 163,36 eura daň sadzbou 19 %, t. j. 7 061,04 eura a zo sumy presahujúcej 37 163,36 eura (teda zo sumy 24 836,64 eura) vypočíta daň sadzbou 25 %, t. j. 6 209,16 eura. Daňová povinnosť je teda súčet súm 7 061,04 a 6 209,16, čo je spolu 13 270,20 eura.
Otázka č. 5 - Výpočet osobitnej dane z príjmov zo závislej činnosti ústavného činiteľa
Osobitná daň ústavného činiteľa sa vypočítava z hrubého zdaniteľného príjmu daňovníka pred uplatnením poistného na verejné zdravotné poistenie, na sociálne poistenie, na dôchodkové zabezpečenie, pred uplatnením príspevkov na starobné dôchodkové sporenie a pred uplatnením pomernej mesačnej nezdaniteľnej časti základu dane vo výške 5 % a zaokrúhľuje sa na eurocenty nadol. Táto osobitná daň neznižuje úhrn zdaniteľných príjmov zo závislej činnosti ústavného činiteľa pri výpočte základu dane pre zdanenie príjmov zo závislej činnosti sadzbou podľa § 15 zákona o dani z príjmov.
Otázka č. 6 – Výpočet dane z príjmov fyzickej osoby zo základu dane z príjmov zo závislej činnosti
Daňovník vykáže v daňovom priznaní k dani z príjmov za rok 2020 základ dane z príjmov zo závislej činnosti znížený o nezdaniteľné časti základu dane vo výške 14 400 eur. Jeho príjmy nepresiahli sumu 100 tis. eur. Môže použiť na výpočet daňovej povinnosti sadzbu dane 15 %?
Nie, nemôže, nakoľko zo základu dane z príjmov zo závislej činnosti nie je možné použiť 15 %-nú sadzbu dane. Na výpočet dane použije sadzbu dane 19 %.
»Sadzba dane z príjmov fyzickej osoby za rok 2019

References: § 4
 § 5
 § 4
 § 6
 § 4
 § 6
 § 51
 § 51
 § 5
 § 11
 § 6
 § 11
 § 5
 § 15